মিথ্যা বলা মারাত্মক অপরাধ। মিথ্যাবাদীকে কেউ বিশ্বাস করে না। মিথ্যাবাদীর দ্বারা সমাজে নানা ধরনের অশান্তি ও ঝগড়া বিবাদের সৃষ্টি হয়। এজন্য মিথ্যাবাদীকে সমাজের অভিশাপ বলা হয়ে থাকে। আল্লাহ ও তার রাসুল (সা.) মোটেও পছন্দ করেন না মিথ্যাবাদীকে। পবিত্র কোরআন ও হাদিসে মিথ্যাবাদীর ভয়ানক পরিণতি সম্পর্কে সতর্ক করে দেয়া হয়েছে। একটি মিথ্যাকে সত্য বলে প্রমাণ করার জন্য নানা ছলচাতুরীর আশ্রয় গ্রহণ করা হয়। তারপরও মিথ্যা মিথ্যাই থেকে যায়। মিথ্যাকে সত্য ও সত্যকে মিথ্যা দিয়ে ঢাকা যায় না।